smcproject/ml-wiki-sentences huggingface dataset:
പിൽക്കാലത്ത് ഫാ.
ചാവറയുടെ പ്രധാന കർമ്മമണ്ഡലം ഇപ്പോൾ കോട്ടയം ജില്ലയിലുള്ള ഈ ഗ്രാമമായിരുന്നു.
പുരോഹിതവൃത്തിയോടൊപ്പം സാമൂഹിക പ്രവർത്തനങ്ങളും കൈകാര്യം ചെയ്ത അദ്ദേഹം അറിയപ്പെടുന്ന ഒരു വിദ്യാഭ്യാസ പ്രവർത്തകൻ കൂടിയായിരുന്നു.
ജാതിമതഭേദ ചിന്തകൾക്കെതിരെ പ്രവർത്തിക്കുകയും പാവപ്പെട്ട ദളിത് വിദ്യാർത്ഥികൾക്കു സൗജന്യ ഭക്ഷണം നൽകുകയും ചെയ്തു.
ജാതിയുടെയും മതത്തിന്റെയും പേരിൽ അസമത്വം നിലനിന്നിരുന്ന അക്കാലത്ത് പുരോഹിതന്മാരുടെ ഭാഗത്ത് നിന്ന് ഇത്തരം സേവന പ്രവർത്തനങ്ങൾ അപൂർവ്വമായിരുന്നു.
എല്ലാ ഇടവകകളിലും വിദ്യാഭ്യാസ സ്ഥാപനങ്ങൾ തുറക്കുന്നതിനും ജാതിമതഭേദമന്യേ എല്ലാവർക്കും വിദ്യാഭ്യാസം ലഭ്യമാക്കുന്നതിനും വേണ്ടി അദ്ദേഹം അക്ഷീണം പരിശ്രമിച്ചു.
1864ൽ കേരളത്തിലെ സുറിയാനി കത്തോലിക്കരുടെ വികാരി ജനറൽ ആയിരിക്കവേ മാർ കുര്യാക്കോസ് ഏലിയാസ് ചാവറ ഒരു പള്ളിക്ക് ഒരു പള്ളിക്കൂടം എന്ന പേരിൽ എല്ലാ പള്ളികൾക്കൊപ്പവും വിദ്യാലയങ്ങൾ നിർബന്ധമാക്കിക്കൊണ്ടുള്ള കല്പന പുറപ്പെടുവിച്ചു.
സാംസ്കാരിക രംഗത്തും ഗണ്യമായ സംഭാവനകൾ നൽകിയിട്ടുണ്ട്.
വിദ്യാഭ്യാസ പ്രവർത്തനങ്ങൾ കൂടുതൽ മെച്ചപ്പെടുത്തുന്നതിനായി കോട്ടയത്തെ മാന്നാനത്ത് ഒരു മുദ്രണാലയം അദ്ദേഹം സ്ഥാപിച്ചു.
നസ്രാണി ദീപിക എന്ന പേരിൽ ഇറങ്ങിയ പത്രം അച്ചടിച്ചത് മാന്നാനം സെന്റ് ജോസഫ്സ് പ്രസ് എന്ന ഈ മുദ്രണശാലയിലായിരുന്നു.
1871 ജനുവരി മൂന്നിന് കൂനമ്മാവിൽ കുര്യാക്കോസ് ഏലിയാസ് അന്തരിച്ചു.
അവിടെ അദ്ദേഹം ഉപയോഗിച്ചിരുന്ന മുറി കൂനമ്മാവ് സെന്റ് ഫിലോമിനാസ് പള്ളിയിലെ ചരിത്രമ്യൂസിയത്തിൽ ഇപ്പോൾ സംരക്ഷിക്കപ്പെടുന്നു.
കുര്യാക്കോസ് ഏലിയാസ് അവസാന നാളുകൾ കഴിച്ചുകൂട്ടിയതും ഭൗതിക ശരീരം ഉൾക്കൊള്ളുന്ന പുണ്യസ്ഥലവുമായ കൂനമ്മാവ് സെൻറ് ഫിലോമിനാസ് പള്ളി ഇന്ന് ഒരു തീർഥാടന കേന്ദ്രമാണ്.
1889 മെയ്‌ മാസത്തിൽ കൂനമ്മാവിൽ നിന്ന് തിരുശേഷിപ്പുകൾ മാന്നാനത്തെ സിറോ മലബാർ ദയറാ പള്ളിയിൽ കൊണ്ടു പോയി സംസ്കരിച്ചു.
2014 നവംബർ 23-ന് ഫ്രാൻസിസ് മാർപ്പാപ്പ ചാവറയച്ചനെ വിശുദ്ധനായി പ്രഖ്യാപിച്ചു.
പിടിയരി സമ്പ്രദായം
സാധാരണക്കാർക്ക്‌ വേണ്ടി സ്കൂളുകളിൽ ഉച്ചക്കഞ്ഞി നൽകാൻ അദ്ദേഹം കണ്ടെത്തിയ മാർഗ്ഗമായിരുന്നു പിടിയരി സമ്പ്രദായം.
ഓരോ നേരവും ഭക്ഷണത്തിനുള്ള അരി അളന്ന് പാത്രത്തിലിടുമ്പോൾ ഒരു പിടി മറ്റൊരു പാത്രത്തിലിട്ട് സൂക്ഷിച്ചുവയ്ക്കാൻ പ്രേരിപ്പിച്ചു.
ആഴ്ചയുടെ അവസാനം ഈ അരി ആശ്രമത്തിൽ എത്തിച്ച് പാവപ്പെട്ട വിദ്യാർഥികൾക്ക് നൽകി.
ഇങ്ങനെ നൽകാൻ ജനങ്ങളെ പ്രേരിപ്പിക്കുകയുംചെയ്തു.
ഇതാണ് ഇന്ന് സർക്കാർ ഉച്ച ഭക്ഷണ പരിപാടിയിലൂടെ തുടരുന്നത്.
ചാവറയച്ചന്റെ കൃതികളിൽ ചിലത് താഴെപ്പറയുന്നവയാണ്:- മാന്നാനം നാളാഗമം ഒന്നാം വാല്യം മാന്നാനം നാളാഗമം രണ്ടാം വാല്യം മാന്നാനത്തു സന്യാസസമൂഹത്തിന്റെ ആരംഭം അമ്പഴക്കാട്ട് കൊവേന്തയുടെ നാളാഗമം കൂനമ്മാവ് മഠം നാളാഗമം (ചരിത്ര കൃതികൾ) ആത്മാനുതാപം മരണവീട്ടിൽ പാടുവാനുള്ള പാന അനസ്താസ്യായുടെ രക്തസാക്ഷിത്വം (സാഹിത്യകൃതികൾ) ധ്യാനസല്ലാപങ്ങൾ ദൈവ വിളിമെൻധ്യാനം ദൈവ മനൊഗുണങ്ങൾമ്മെൽ ധ്യാനം ചാവുദോഷത്തിമ്മെൽ ധ്യാനം രണ്ടച്ചന്മാരുടെ വെല എന്നതിന്മെൽ ഭക്തിയില്ലാത്ത പട്ടസുഖക്കാരന്റെ മരണം (ആദ്ധ്യാത്മിക കൃതികൾ) കത്തുകൾ കാനോനനമസ്കാരം (സുറിയാനി) സീറൊമലബാർ സഭയുടെ കലണ്ടർ (മലയാളം) ശവസംസ്കാര ശുശ്രൂഷകൾ (സുറിയാനി) നാല്പതു മണിയുടെ ക്രമം (ആരാധനക്രമം) ഒരു നല്ല അപ്പന്റെ ചാവരുൾ മറ്റു പല പഴയ ചരിത്രങ്ങൾ വിമർശനങ്ങൾ "അല്പജ്ഞാനിയും വേണ്ടത്ര അറിവില്ലാത്തവനും" എന്നാണ്‌ ഫാ.
പ്ലാസിഡ് അദ്ദേഹത്തെക്കുറിച്ച് അഭിപ്രായപ്പെട്ടത് അദ്ദേഹം പാശ്ചാത്യരുടെ ദല്ലാൾ ആയി പ്രവർത്തിച്ചുവെന്ന് വിമർശനമുണ്ട് .
അദ്ദേഹം ആദർശപരമായ സ്വാർത്ഥതക്കടിമയായിരുന്നു.
താൻ സ്ഥാപിച്ച സന്യാസി സഭ, വരാപ്പുഴ അധികാരികളുടെ കയ്യാൽ നശിക്കപ്പെടരുതെന്ന സ്വാർത്ഥതയായിരുന്നു അത്.
അതുകൊണ്ട് കാലഘട്ടത്തിന്റെ സമഗ്രമായ വെല്ലുവിളികളെ നേരിടാൻ അദ്ദേഹത്തിന് കഴിഞ്ഞില്ല.
സ്വതന്ത്രമായി സ്ഥാപിക്കപ്പെട്ട ഈ സന്യാസി സഭയെ 1861-ൽ സന്യാസിസഭാംഗങ്ങളുടെ സമ്മതമോ ചാവറയുടെ അറിവോ കൂടാതെ റോമിൽ കൂടിയ നിഷ്പാദുക ഒന്നാം സഭക്കാർ അവരുടെ സഭയുടെ കീഴിലാക്കിയതിനെതിരെ പ്രതിഷേധിക്കാൻ പോലും ചാവറക്ക് കഴിഞ്ഞില്ല.
ചിത്രശാല സെന്റ് ജോസഫസ് ചർച്ച്, മാന്നാനം ചാവറ തീർത്ഥാടന കേന്ദ്രം പുറം കണ്ണികൾ Kuriakose Elias Chavara എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വാൽമാക്രി ഇംഗ്ലീഷ് വിലാസം https://ml.wikipedia.org/wiki/Tadpole വാൽമാക്രികൾ
തവളകളുടെ രൂപാന്തര പ്രക്രിയയിലെ ഒരു അവസ്ഥയാണ്‌(ലാർ‌വ) വാൽമാക്രി ( ഇംഗ്ലീഷ് : Tadpole അഥവാ Polliwog ).
തവളകൾക്ക് പൊതുവെ വാൽ കാണപ്പെടാറില്ല, എന്നാൽ തവളകളുടെ രൂപാന്തരണത്തിലുള്ള വാൽമാക്രികൾക്ക് വാൽ ഉണ്ട്.
വാലുള്ള മാക്രി എന്നർത്ഥത്തിലാണ്‌ ഇവയ്ക്ക് വാൽമാക്രി എന്ന പേര്‌ കിട്ടിയത്.
വിവരണം സാധാരണ തവളയുടെ കായാന്തരണം.
ഹാസ്‌വെൽ തവളയുടെ വാൽമാക്രി
വെള്ളത്തിൽ ജീവിക്കുന്ന ഒരു ഉഭയജീവിയാണ്‌ വാൽമാക്രി.
ഈ അവസ്ഥയിൽ ഇവ ആന്തരികമോ ബാഹ്യമോ ആയ ചെകിളകളുടെ സഹായത്തോടെയാണ്‌ ശ്വാസോച്ഛാസം നടത്തുന്നത്.
വളർച്ചയെത്തുന്നതുവരെ ഇവയ്ക്ക് കൈകാലുകൾ കാണപ്പെടാറില്ല.
നടുപൊ​ന്തിയ ശരീരത്തിൽ ഒരു വാലുണ്ട് ഈ വാലിന്റെ സഹായത്തോടെയാണ്‌ ഇവ ജലത്തിൽകൂടി സഞ്ചരിക്കുന്നത്.
വാൽമാക്രി പൂർണ വളർച്ചയെത്തിയ തവളയായി മാറുന്ന പ്രക്രിയയെ കായാന്തരണം എന്നാണ് പറയുന്നത്.
വാൽമാക്രി പ്രായം എത്തുമ്പോൾ ആദ്യം രൂപപ്പെടുന്നത് കാലുകളാണ്, പിന്നീടാണ് കൈകൾ ഉണ്ടാകുന്നത്.
പതുക്കെ വാൽ അപ്രത്യക്ഷമാകുകയും ചെയ്യുന്നു.
കാലിന്റെ രൂപാന്തരണ സമയത്തു തന്നെ ശ്വാസകോശവും രൂപപ്പെടും, ഈ സമയങ്ങളിൽ ശ്വസിക്കാനായി ഇവ ജല നിരപ്പിനു മുകളിൽ വരാറുണ്ട്.
രൂപാന്ത്രണത്തിന്റെ അവസാന ഘട്ടത്തിലാണ്‌ വായ് ഉണ്ടാകുന്നത്, രൂപാന്ത്രത്തിന്റെ ഒടുവിൽ തലയുടെ വലിപ്പം വരെ വായ്ക്കുണ്ടാകും.
മിക്ക വാൽമാക്രികളും സസ്യാഹരികളാണ്‌, ആൽഗകളും ചെറു പായൽ സസ്യങ്ങളുമാണിവ ആഹാരമാക്കുന്നത്.
എന്നാൽ ചിലയിനം വാൽമാക്രികൾ മിശ്ര​‍ഭുക്കുകളാണ്‌, ഇവ  ജൈ​വാവശിഷ്ടങ്ങളേയും ചെറു വാൽമാക്രികളേയും ഭക്ഷണമാക്കുന്നു.
Media related to Tadpole at Wikimedia Commons വാൽമാക്രി എന്നതിന്റെ വിക്ഷണറി നിർ‌വചനം.
Video of Hundreds of Tadpoles Archived 2009-07-03 at the Wayback Machine .
How to Raise Tadpoles Raising Tadpoles to Adulthood (University of California Berkeley) Archived 2013-11-02 at the Wayback Machine .
Mysterious tadpole rain in Japan in June 2009
വൈദ്യുതി ഇംഗ്ലീഷ് വിലാസം https://ml.wikipedia.org/wiki/Electricity മേഘങ്ങളിലുണ്ടാവുന്ന വൈദ്യുതിയുടെ ഭൂമിയിലോട്ടുള്ള പ്രവാഹമാണ് ഇടിമിന്നൽ
ചോദിതകണങ്ങളുടെ ചലനഫലമായുണ്ടാകുന്ന ഊർജ്ജപ്രവാഹം എന്നാണ് വൈദ്യുതി (മിന്നാക്കം) എന്ന പദത്തിന്റെ സാമാന്യവിവക്ഷ.
എന്നാൽ, വൈദ്യുതചോദന , വൈദ്യുതമർദ്ദം , വൈദ്യുതപ്രവാഹം , വൈദ്യുതമണ്ഡലം തുടങ്ങി,  ഒന്നിലധികം പ്രതിഭാസങ്ങളെ സൂചിപ്പിക്കുവാൻ ഈ പദം ഉപയോഗിച്ചുവരുന്നു.
പ്രപഞ്ചത്തിലെ എല്ലാ പദാർത്ഥങ്ങളിലും ഉള്ള കേവലഗുണമാണ് വൈദ്യുതചോദന .
വൈദ്യുതപരമായി ചോദിതമായ അടിസ്ഥാനകണങ്ങൾ ചലിക്കുമ്പോൾ, അവയിൽ നിന്ന് , വൈദ്യുത കാന്തിക തരംഗങ്ങൾ ഉത്സർജ്ജിക്കുന്നു.
ഇവ തരംഗരൂപിയായ ഊർജ്ജമാണ്; ഒരു വൈദ്യുതചാലകത്തിലൂടെ ഇവയെ നയിക്കാൻ കഴിയും.
മാത്രവുമല്ല, ഇവയ്ക്ക് എതെങ്കിലും ഒരു മാദ്ധ്യമത്തിന്റെ സഹായമില്ലാതെ ശൂന്യാകാശത്തിലൂടെ സഞ്ചരിക്കാനും,‍ കഴിയും.
ഈ വൈദ്യുതോർജ്ജത്തെയാണ് സാധാരണ വൈദ്യുതി എന്നു പറയുന്നത്.
ചരിത്രം പുരാതനകാലം ക്രിസ്തുവിനു മുൻപ് ആറാം നൂറ്റാണ്ടിൽ, മൈലീറ്റസ് എന്ന പുരാതന നഗരത്തിൽ ജീവിച്ചിരുന്ന തേലീസ് എന്ന പണ്ഡിതൻ പുരാതന യവനർ ‍ക്ക് മരക്കറ ഉറഞ്ഞുശിലാരുപമായ ആംബർ പോലെയുള്ള വസ്തുക്കൾ, കമ്പിളിയിൽ ഉരസുമ്പോൾ അവയ്ക്ക് തലമുടിപോലെ, ചില ചെറിയവസ്തുക്കളെ ആകർഷിക്കാൻ കഴിയുമെന്ന് അറിയാമായിരുന്നു എന്ന് രേഖപ്പെടുത്തുയിട്ടുണ്ട്.
ക്രിസ്തുവിനു മുൻപ് മുന്നാം നൂറ്റാണ്ടിൽ ഉപയോഗിച്ചിരുന്ന, ഗാൽവനിക് സെല്ലിനോടു സാദൃശ്യമുള്ള ബാഗ്ദാദ് ബാറ്ററി എന്നറിയപ്പെടുന്ന ഒരുപകരണം1938ൽ ബാഗ്ദാദിൽനിന്ന് കണ്ടെടുത്തു.
അത്, വൈദ്യുതലേപനത്തിന് (Electroplating) ഉപയോഗിച്ചിരുന്നതാവാമെന്ന് ചിലർ അഭിപ്രായപ്പെട്ടിട്ടുണ്ട്.
ആധുനിക കാലം ക്രിസ്തുവിനു പിൻപ് 1550 - ജിരൊലാമോ കർദാനോ എന്ന ഇറ്റലിക്കാരൻ , വൈദ്യുത-കാന്തബലങ്ങളെ വേർതിരിച്ചറിയുന്നു.
പി. 1600 - വില്യം ഗിൽബർട്ട് എന്ന ഇംഗ്ലീഷുശാസ്ത്രജ്ഞൻ വൈദ്യുത-കാന്ത പ്രതിഭാസങ്ങളെപ്പറ്റി കൂടുതൽ പഠിക്കുന്നു.
ഭൗമകാന്തികതയെപ്പറ്റിയും, വൈദ്യുതചോദനയെപ്പറ്റിയും പുതിയ വിവരങ്ങൾ കണ്ടെത്തുന്നു.
പി. 1646 - സർ തോമസ് ബ്രൗൺ , തന്റെ സ്യുഡോഡോക്സിയ എപീഡെമിക്ക എന്ന പുസ്തകത്തിൽ ഇലക്ട്രിസിറ്റി എന്ന പദം ആദ്യമായി പ്രയോഗിക്കുന്നു.
പി. 1663 - ഓട്ടാ വോൺ ഗ്യൂറിക് ട്രൈബോ ഇലക്ട്റിക് പ്രഭാവം ആധാരമാക്കി, ആദ്യത്തെ വൈദ്യുതജനിത്രം നിർമ്മിക്കുന്നു.
പി. 1675 - റോബർട്ട് ബോയൽ വൈദ്യുതാകർഷണ-വികർഷണബലങ്ങൾ ശൂന്യപ്രദേശങ്ങളീൽപോലും പ്രവർത്തിക്കാൻ കഴിയുമെന്നു കണ്ടെത്തുന്നു.
പി. 1729 - സ്റ്റീഫൻ ഗ്രേ വസ്തുക്കളെ വൈദ്യുത ചാലകങ്ങളെന്നും അചാലകങ്ങളെന്നും വേർതിരിച്ചറിയുന്നു.
പി. 1734 - ചാൾസ് സിസ്റ്റണി ഡ്യൂഫേ , റസിന്യുവസ് എന്നും വിട്രിയസ് എന്നും രണ്ടു തരം വൈദ്യുതി യുണ്ടെന്നു കണ്ടെത്തുന്നു.
(അത് പിന്നീട് ധനചോദനയെന്നും ഋണചോദനയെന്നും വിളിക്കപ്പെട്ടു).
സമാനചോദനകൾ വികർഷിക്കുമെന്നും വിരുദ്ധചോദനകൾ ആകർഷിക്കുന്നുവെന്നും കണ്ടെത്തുന്നു .
പി. 1745 - പീറ്റർ വാൻ മസ്കൻബ്രെക് വൈദ്യുതചോദനകളെ വന്തോതിൽ ശേഖരിക്കുവാൻ കഴിവുള്ള ലൈഡൻ ജാർ എന്ന ഒരുതരം ധാരിത്രം (Capacitor) നിർമ്മിക്കുന്നു.
പി. 1745 - എവാൾഡ് ഗ്യോർഗ് വോൺ ക്ലിസ്റ്റ് സ്വതന്ത്രമായി ക്ലീസ്റ്റിയൻ ജാർ എന്ന മറ്റൊരുതരം ധാരിത്രം നിർമ്മിക്കുന്നു.
പി. 1747 - വില്യം വാട്സൺ വൈദ്യുതോത്സർജനം (Electric Discharge), വൈദ്യുതപ്രവാഹത്തിനു സമാനമാണെന്നു കണ്ടെത്തുന്നു.
പി. 1752 - ബഞ്ചമിൻ ഫ്രാങ്ക്ലിൻ , മിന്നൽ ഒരു വൈദ്യുതപ്രഭാവമാണെന്നു കണ്ടെത്തുന്നു.
പി. 1767 - ജോസഫ് പ്രീസ്റ്റ്ലി പ്രതിലോമവർഗ്ഗനിയമം (Inverse-Square Law)എന്ന ആശയം അവതരിപ്പിക്കുന്നു.
പി. 1774 - ഗ്യോർജസ് ലൂയി ലെസാർജ് ആദ്യത്തെ വൈദ്യുത ടെലഗ്രാഫ് നിർമ്മിക്കുന്നു.
പി. 1785 - ചാൾസ് അഗസ്റ്റസ് ദി കൂളും വൈദ്യുതചോദനകൾ തമ്മിലുള്ള പ്രതിലോമവർഗ്ഗനിയമത്തിന് ( കൂളും നിയമം )  പരീക്ഷണസാധുത നൽകുന്നു .
പി. 1791 - ലിയൂജീ ഗിൽവാനി ജൈവവൈദ്യുതി കണ്ടെത്തുന്നു.
പി. 1800 - അലെസ്സാന്ദ്രോ വോൾട്ടാ ആദ്യത്തെ ബാറ്ററി - വോൾട്ടാസെൽ - നിർമ്മിക്കുന്നു.
പി. 1800 - വില്യം നിക്കോൾസൺ , ആന്തണി കാർളൈൽ എന്നീ ശാസ്ത്രജ്ഞർ വൈദ്യുതവിശ്ലേഷണം (Electrolysis) കൊണ്ട് ജലം, ഹൈഡ്രജനും ഓക്സിജനുമായി വിഘടിപ്പിക്കുന്നു.
പി. 1802 - ജിയാൻ ഡൊമെനിക്കോ റൊമാനോസി കാന്തികപ്രഭാവവും വൈദ്യുതിയും തമ്മിൽ ബന്ധമുണ്ടെന്നു കണ്ടെത്തുന്നു.
പി. 1820 - ഹാൻസ് ക്രിസ്റ്റൻ ഏർസ്റ്റഡ് വൈദ്യുതി പ്രവഹിക്കുന്ന ഒരു ചാലകത്തിന്‌ കാന്തികക്ഷേത്രം സൃഷ്ടിക്കാമെന്നു കണ്ടെത്തുന്നു.
പി. 1820 - ആന്ദ്രേ-മാരീ ആമ്പിയർ വൈദ്യുതീപ്രവാഹം സംബന്ധിക്കുന്ന ആമ്പിയർ നിയമം അവതരിപ്പിക്കുന്നു.
പി. 1820 - യൂഹാൻ സലോമൊ ക്രിസ്റ്റോഫ് ഷ്വീഗർ ആദ്യത്തെ ഗാൽവനോമീറ്റർ നിർമ്മിക്കുന്നു.
പി. 1825 - വില്യം സ്റ്റർജൻ വൈദ്യുതകാന്തം (Electromagnets) നിർമ്മിക്കുന്നു.
പി. 1826 - ഗീയോർഗ് സീമോൻ‍ ഓം പ്രശസ്തമായ ഓം നിയമം അവതരിപ്പിക്കുന്നു.
പി. 1829 - ഫ്രാൻചെസ്കൊ സാന്റെഡെച്ചി സംവൃതപഥങ്ങളിൽ (Closed Circuits), പിൻവലിയുന്ന ഒരു കാന്തം വൈദ്യുതി ജനിപ്പിക്കുന്നു എന്നു കണ്ടെത്തുന്നു.
പി. 1831 - മൈക്കിൾ ഫാരഡെ വൈദ്യുതകാന്തപ്രേരണതത്വങ്ങൾ പരീക്ഷണങ്ങളിലൂടെ കണ്ടെത്തുന്നു.
പി. 1833 - ഹൈൻറീച്ച് ഫ്രീദ്റീച്ച് ഈമീൽ ലെൻസ് , ലെൻസ് നിയമം വികസിപ്പിക്കുന്നു.
പി. 1835 - ജോസഫ് ഹെൻറി , സ്വപ്രേരണം (Self-Inductance)  കണ്ടെത്തുന്നു, വൈദ്യുത റിലേ (Relay) നിർമ്മിക്കുന്നു.
പി. 1840 - ജയിംസ് പ്രിസ്കൊട് ജൂൾ , പ്രശസ്തമായ ജൂൾ നിയമം (അഥവാ ജൂൾ-ലെൻസ് നിയമം) കണ്ടെത്തുന്നു.
പി. 1865 - ജയിംസ് ക്ലാർക്സ് മാർക്സ് വെൽ , വൈദ്യുതകാതമണ്ഡലങ്ങളേപ്പറ്റി സൂത്രവാക്യങ്ങൾ പ്രസിദ്ധീകരിക്കുന്നു.
പി. 1881 - നിക്കോളാ ടെസ്ലാ , പ്രത്യാവർത്തിവൈദ്യുതധാരയിൽ (Alternating Current) പ്രവർത്തിക്കുന്ന വിവിധ വൈദ്യുത-ഉപകരണങ്ങൾ നിർമ്മിക്കുന്നു.
പി. 1887 - ഹൈൻറീഷ് റൂദോൾഫ് ഹെർട്സ് , വൈദ്യുതകാന്തതരംഗങ്ങളുടെ (റേഡിയോ തരംഗങ്ങൾ) അസ്തിത്വം തെളിയിക്കുന്നു.
പി. 1897 - ജോസഫ് ജോൺ തോംസൺ , ഇലക്ട്രോൺ കണ്ടെത്തുന്നു.
പി. 1897 - ഹൈക്ക കാമർലിങ് ഓനസ് , അതിചാലകത (Super Conductivity) കണ്ടെത്തുന്നു.
എന്താണ് വൈദ്യുതി
പ്രപഞ്ചത്തിലെ എല്ലാ വസ്തുക്കളും അവയുടെ മൂലരൂപമായ  തന്മാത്രകളാൽ നിർമ്മിക്കപ്പെട്ടിരിക്കുന്നു.
തന്മാത്ര എന്നത് ആറ്റങ്ങളുടെ ഒരു കൂട്ടമാണ്.
പ്രത്യേക ഉപാധികളിലൂടെ മാത്രമേ ആറ്റം തനതായി വേർതിരിച്ചെടുക്കുവാൻ സാധിക്കൂ.
സൗരയൂഥത്തിൽ സൂര്യനും അവയ്ക്കു ചുറ്റും കറങ്ങുന്ന ഗ്രഹങ്ങളെയും പോലെ, ആറ്റത്തിന്റെ നടുവിൽ ഒരു  അണുകേന്ദ്രവും,  അതിനുചുറ്റും വിവിധ ഊർജ്ജനിലകളിൽ  കറങ്ങിക്കൊണ്ടിരിക്കുന്ന ഇലക്ട്രോണുകളുമുണ്ട്.
സൗരയൂഥത്തിൽ നിന്നും വ്യത്യസ്തമായി ആറ്റത്തിൽ  ഓരോ വസ്തുക്കളിൽ ഇലക്ട്രോണുകളുടെ എണ്ണം കൃത്യമായി ഒരു അനുപാതത്തിൽ വിതരണം ചെയ്യപ്പെട്ടിരിക്കും.
ഓരോ വസ്തുക്കളിലും ഇലക്ട്രോണുകളുടെ എണ്ണവും മേൽ പറഞ്ഞ ന്യൂക്ലിയസ്സിന്റെ വലിപ്പവും വ്യത്യസ്തമാണ്.
ന്യൂക്ലിയസ്സുമായുള്ള ആകർഷണബലം, ഇലക്ട്രോണുകൾ അവയുടെ സ്ഥിര വലയത്തിൽ നിന്നും വേർപ്പെട്ടു പോകാതെ സൂക്ഷിക്കുന്നു.
മേൽ പറഞ്ഞ ആകർഷണബലത്തേക്കാൾ ഉയർന്ന ഒരു ശക്തി ഇലക്ട്രോണുകൾക്ക് മേൽ പ്രയോഗിച്ചാൽ അവയെ ന്യൂക്ലിയസ്സിന്റെ ആകർഷണബലത്തിൽ നിന്നും മോചിപ്പിക്കാവുന്നതാണ്.
ഇപ്രകാരം ഇലക്ട്രോണുകൾ നഷ്ടമായ ആറ്റമുകൾ, പോസറ്റീവ് ചാർജ്ജും ഇലക്ട്രോണുകൾ നെഗറ്റീവ് ചാർജ്ജും കൈവരിക്കുന്നു.
താരതമ്യേന വലിപ്പത്തിൽ വളരെ ചെറിയ ഇലക്ട്രോണുകൾ പോസറ്റീവ് ചാർജ്ജുള്ള മറ്റൊരു ആറ്റത്തെ തേടി അലയുന്നു.
മേൽ പറഞ്ഞ വിധം വൈദ്യുതാവേശമുള്ള ഇലക്ട്രോണുകളുടെ സഞ്ചാരമാണ്(പ്രവാഹം) വൈദ്യുത കറന്റ് അഥവാ വൈദ്യുത പ്രവാഹം.
പ്രകാശവേഗതയിലാണ് ഈ ചാർജ്ജുകളുടെ പ്രവാഹം(ഏകദേശം ഒരു സെക്കന്റിൽ മൂന്ന് ലക്ഷം കിലോമീറ്റർ) എല്ലാത്തരം വസ്തുക്കളിലെയും ഇലക്ട്രോണുകളെ മേൽ പറഞ്ഞ വിധം അനായാസം ചലിപ്പിക്കുവാൻ സാധിക്കുകയില്ല.
അണുവിൽ (ആംഗലേയം: Atom) ന്യൂട്രോണും , പ്രോട്ടോണും , ഇലക്ടോണും ഉണ്ടാവും, അണുവിന്റെ കേന്ദ്രഭാഗത്ത് സ്ഥിതി ചെയ്യുന്ന പ്രോട്ടോണിനേയും, ന്യൂട്രോണിനേയും ഇലക്ടോണുകൾ താന്താങ്ങളുടെ പാതയിലൂടെ ചുറ്റിക്കൊണ്ടിരിക്കും.
പ്രോട്ടോണിന് ധന ഗുണവും(+ve charge), ഇലക്ട്രോണിന് ഋണഗുണവും(-ve charge) ഉണ്ടാവും.
ന്യൂട്രോൺ ഗുണരഹിതമാണ്.
ധനഗുണവും ഋണഗുണവും ആകർഷിക്കുമെങ്കിലും ഒരേ ഇനം ചാർജുകൾ വികർഷിക്കും.
കണത്തിന്റെ കേന്ദ്രത്തോടു ചേർന്നുള്ള പാതയിലൂടെ സഞ്ചരിക്കുന്ന ഇലക്ട്രോണുകളെ പ്രോട്ടോണുകൾ നന്നായി ആകർഷിക്കുമെങ്കിലും പുറത്തെ പഥങ്ങളിലൂടെ ഉള്ളവയെ അങ്ങനെ ആകണമെന്നില്ല.
ചതുരത്തിൽ അടയാളപ്പെടുത്തിയ ഇലക്ട്രോണുകളെ ഇരു അണുകേന്ദ്രങ്ങളും ഒരുപോലെ ആകർഷിക്കുന്നു
സ്വർണ്ണം , ചെമ്പ് , വെള്ളി മുതലായ വലിയ അണുക്കളുള്ള മൂലകങ്ങളിൽ പുറത്തുള്ള പഥങ്ങളിലെ ഇലക്ട്രോണുകളിലെ ആകർഷണബലം തീർത്തും ബലം കുറഞ്ഞതാവും.
ഇത്തരം ലോഹങ്ങളിലെ രണ്ട് അണുക്കൾ അടുത്താണെങ്കിൽ ഏറ്റവും പുറത്തെ ഇലക്ട്രോണുകളെ ഇരു കേന്ദ്രങ്ങളും ഒരുപോലെ ആകർഷിക്കും ഫലത്തിൽ ആ ഇലക്ട്രോണുകൾ യാതൊരു അണുകേന്ദ്രങ്ങളുടേയും ആകർഷണവലയത്തിൽ ആയിരിക്കില്ല.
അതുകൊണ്ടുതന്നെ ഇത്തരം മൂലകങ്ങളിൽ കോടാനുകോടി അനാഥ ഇലക്ട്രോണുകൾ , ഇവയെ സ്വതന്ത്ര ഇലക്ട്രോണുകൾ എന്നും വിളിക്കുന്നു.
ഇത്തരം മൂലകങ്ങളിൽ തുല്യ എണ്ണം ഇലക്ട്രോണുകൾ എല്ലാ ദിശയിലേക്കും ചലിച്ചുകൊണ്ടിരിക്കും, അതായത് അല്പം കൂടുതൽ ആകർഷണബലം കാണിക്കുന്ന കേന്ദ്രങ്ങളുടെ സമീപത്തേക്ക്.
ഈ സ്വതന്ത്ര ഇലക്ട്രോണുകളെ ഏതെങ്കിലും പ്രത്യേക ദിശയിലേക്കു ചലിപ്പിക്കുന്നതിനെ വൈദ്യുതി എന്നു പറയുന്നു.
സ്ഥിത വൈദ്യുതി
കമ്പിളിയിൽ അഭ്രം (മൈക്ക) പോലുള്ള വസ്തുക്കൾ ഉരസുമ്പോൾ അവയിലെ ഇലക്ട്രോണുകൾ കമ്പിളിയിലേക്ക് കുടിയേറുന്നു.
തത്ഫലമായി അഭ്രത്തിൽ മുഴവനായി ധനചാർജ്ജ് അനുഭവപ്പെടുകയും അനാഥ ഇലക്ട്രോണുകളുള്ള വസ്തുക്കളെ അവ ആകർഷിക്കുകയും ചെയ്യുന്നു.
ഇലക്ട്രോണുകൾ നഷ്ടപ്പെട്ട അഭ്രത്തിലനുഭവപ്പെട്ട വൈദ്യുതിയെ അചേതന വൈദ്യുതി അഥവാ സ്ഥിത വൈദ്യുതി(Static electricity) എന്നു വിളിക്കുന്നു.
കാന്തികബലം ഉപയോഗിച്ചുള്ള വൈദ്യുതി ഇവിടെ ചാലകവും, കാന്തികക്ഷേത്രവും ദൃശ്യത്തിനു സമാന്തരമാണെങ്കിൽ ലോറൻസ് ബലം ദൃശ്യത്തിനു വെളിയിലേക്കാവും
ഇടത്തുനിന്നു വലത്തോട്ടുള്ള കാന്തിക ക്ഷേത്രത്തിലൂടേ വിലങ്ങനെ ഒരു ചാലകം ചലിക്കുമ്പോൾ അവയിൽ ലോറൻസ് ബലം എന്ന ബലം പ്രയോഗിക്കപ്പെടുന്നു.
ഈ ബലം ചാലകത്തിലെ സ്വതന്ത്ര ഇലക്ട്രോണുകളെ ചാലകത്തിനും കാന്തികക്ഷേത്രത്തിനും ലംബമായി ചലിപ്പിക്കാൻ പ്രാപ്തമാണ്.
അങ്ങനെയുണ്ടാകുന്ന ഇലക്ട്രോൺ പ്രവാഹത്തെ മറ്റൊരു ചാലകം ഉപയോഗിച്ച് പിടിച്ചെടുക്കയാണ് കാന്തികബലം ഉപയോഗിച്ച് വൈദ്യുതി ഉത്പാദിപ്പിക്കാൻ ചെയ്യുന്നത്.
ഡൈനാമോ, ജനറേറ്റർ മുതലായ ഉപകരണങ്ങളെല്ലാം ഇത്തരത്തിലാണ് വൈദ്യുതി ഉത്പാദിപ്പിക്കുന്നത്.
സാധാരണ യാന്ത്രികോർജ്ജത്തെ ആണ് ഇത്തരത്തിൽ വൈദ്യുതോർജ്ജം ആക്കി മാറ്റുന്നത്.
ജലവൈദ്യുത പദ്ധതികൾ , തിരമാലയിൽ നിന്നും, കാറ്റിൽ നിന്നുമുത്പാദിപ്പിക്കുന്ന വൈദ്യുതി മുതലായവയെല്ലാം ഇത്തരത്തിലാണ് ഊർജ്ജ രൂപാന്തരണം നിർവഹിക്കുന്നത്.
വൈദ്യുതി - വിവിധ സങ്കേതങ്ങളും
വൈദ്യുതി എന്ന വാക്ക് സാധാരണയായി താഴെപ്പറയുന്ന പരസ്പരബന്ധമുള്ള കൂടുതൽ കൃത്യമായ സങ്കേതങ്ങളെ സൂചിപ്പിക്കാനായി ഉപയോഗിക്കാറുണ്ട്.
വൈദ്യുത ചാർജ് (ആംഗലേയം: Electric charge) - ഉപ ആറ്റോമിക കണങ്ങളിൽ അടങ്ങിയിട്ടുള്ള അടിസ്ഥാനപരമായ ഒരു ഗുണം.
ഈ ഗുണമാണ് ആ കണങ്ങളുടെ വിദ്യുത്കാന്തിക പ്രതിപ്രവർത്തനങ്ങളെ നിശ്ചയിക്കുന്നത്.
ചാർജ് ചെയ്യപ്പെട്ട വസ്തുക്കൾ വൈദ്യുത കാന്തിക ക്ഷേത്രത്താൽ ഉത്തേജിക്കപ്പെടുകയും കൂടതെ അവ വിദ്യുത്കാന്തിക തരംഗങ്ങളെ പുറപ്പെടുവിക്കുകയും ചെയ്യുന്നു.
വൈദ്യുത പൊട്ടെൻഷ്യൽ ( വോൾട്ടത അല്ലെങ്കിൽ വോൾട്ടേജ് എന്ന് സാധാരണയായി പറയുന്നു) - ഒരു സ്ഥിത വൈദ്യുതക്ഷേത്രത്തിലുള്ള (ആംഗലേയം: static electric field) ഊർജ്ജത്തിന്റെ അളവാണ് ഇത്.
വൈദ്യുത ധാര (ആംഗലേയം: Electric current) - വൈദ്യുത ചാർജ് വഹിക്കുന്ന കണങ്ങളുടെ ഒഴുക്കിനെയാണ് ഇത് സൂചിപ്പിക്കുന്നത്.
നേർധാരാ വൈദ്യുതി , പ്രത്യാവർത്തിധാരാ വൈദ്യുതി എന്നിങ്ങനെ രണ്ട് വിധം വൈദ്യുതധാരകളുണ്ട് വൈദ്യുത ക്ഷേത്രം (ആംഗലേയം: Electric field) - വൈദ്യുത ചാർജ് അതിന്റെ പരിധിയിൽ വരുന്ന ചാർജുള്ള കണികകളിൽ ചെലുത്തുന്ന ബലത്തെ സൂചിപ്പിക്കുന്നു.
വൈദ്യുതോർജ്ജം (ആംഗലേയം: Electrical energy) - വൈദ്യുത ചാർജിന്റെ ഒഴുക്കു മൂലം ലഭ്യമാകുന്ന ഊർജ്ജരൂപം.
വിദ്യുച്ഛക്തി (ആംഗലേയം: Electric power) - പ്രകാശം , താപം , യാന്ത്രികം മുതലായ ഊർജ്ജത്തിന്റെ മറ്റു രൂപങ്ങളിലേക്കും തിരിച്ചും വൈദ്യുതോർജ്ജം മാറ്റപ്പെടുന്നതിന്റെ നിരക്ക്.
വൈദ്യുതോർജ്ജം സ്വതേ അപകടസാദ്ധ്യത കൂടുതലുള്ള ഒരു ഊർജ്ജരൂപമാണ്.
അപകടങ്ങൾ സംഭവിക്കാതിരിക്കാനെടുക്കുന്ന ഉപായങ്ങളെയാണ് വൈദ്യുതസുരക്ഷ എന്നു പറയുന്നത്.
അപകടത്തിലേക്കു നയിക്കുന്ന സാഹചര്യങ്ങളും പ്രവൃത്തികളും മുൻകൂട്ടിത്തിരിച്ചറിഞ്ഞ് ഒഴിവാക്കുകയാണ് സമാന്യനടപടി.
കർശന നിയമങ്ങളും നിർദ്ദേശങ്ങളും അതിനാവശ്യമാണ്.
കൂടുതൽ അറിവിന് വൈദ്യുതോൽപ്പാദനം വൈദ്യുതസുരക്ഷ വൈദ്യുതിയുടെ അളവുപകരണങ്ങൾ വൈദ്യുതിവ്യവസായം പുറത്തേക്കുള്ള കണ്ണികൾ http://www.bibliomania.com/2/9/72/119/21387/1/frameset.html http://www.telesensoryview.com/steverosecom/Articles/UnderstandingBasicElectri.html Archived 2006-06-13 at the Wayback Machine .
അവലംബം ↑ ↑ എന്താണ് വൈദ്യുതി ?
; വില്യം ജെ, ബീറ്റി രണ്ടാം ഖണ്ഡിക നോക്കുക 1 2 എൻസൈക്ലോപ്പിഡിയ-2: ഇലക്ടിസിറ്റി ഹിസ്റ്ററി 1 2 3 4 5 6 7 8 9 10 11 ↑ ↑ ↑ ↑ ↑ ↑ ↑ ↑ റോയൽ സൊസൈറ്റി ഓഫ് കെമിസ്ട്രി വെബ് പേജ് ↑ ↑ എൻ.എൻ.ഡി.ബി.വെബ്സൈറ്റ് ↑ ആമ്പിയർ ↑ നേഷൻ മാസ്റ്റർ എൻസൈൿളൊപീഡിയ ↑ എബൗട്ട് .
കോം ↑ ↑ കാതോലിക് എൻസൈൿളോപീഡിയ ↑ ↑ നേഷൻ മാസ്റ്റർ എൻ‍സൈൿളോപീഡിയ ↑ ↑ ആൾ ബയോഗ്രഫീസ് - ജയിംസ് പ്രിസ്കൊട് ജൂൾ (ഖണ്ഡിക-9) ↑ ↑ ↑ ↑ ↑
വിക്ടോറിയ കിമാനി ഇംഗ്ലീഷ് വിലാസം https://ml.wikipedia.org/wiki/Victoria_Kimani
ഒരു കെനിയൻ ഗായികയും ഗാനരചയിതാവും അഭിനേത്രിയും വിനോദകാരിയുമാണ് വിക്ടോറിയ കിമാനി (ജനനം: 28 ജൂലൈ 1985).
മുമ്പ് നൈജീരിയൻ റെക്കോർഡ് ലേബൽ ചോക്ലേറ്റ് സിറ്റിയിൽ ഒപ്പുവെച്ചിട്ടുണ്ട്.
കൂടാതെ റെക്കോർഡ് ലേബലിന്റെ പ്രഥമ വനിതയായി വിശേഷിപ്പിക്കപ്പെടുകയും ചെയ്തു.
ആഫ്രിക്കൻ സംഗീത വ്യവസായത്തിൽ നിന്ന് അവർക്ക് നിരവധി അവാർഡ് നോമിനേഷനുകൾ ലഭിച്ചിട്ടുണ്ട്.
കൂടാതെ അവരുടെ സിംഗിൾസ് ആഫ്രിക്കയിലുടനീളമുള്ള റേഡിയോ ചാനലുകളിൽ പ്ലേ ചെയ്യപ്പെടുന്നു.
അവരുടെ ആദ്യ ആൽബം 2016 ൽ പുറത്തിറങ്ങി.
അവർ 7 ഇഞ്ച് കർവ് എന്ന സിനിമയിൽ പ്രത്യക്ഷപ്പെട്ടു.
കാലിഫോർണിയയിലെ ലോസ് ഏഞ്ചൽസിൽ പുരോഹിത മാതാപിതാക്കളുടെ മകളായി കിമാനി ജനിച്ചു.
അവർക്ക് രണ്ട് മൂത്ത സഹോദരന്മാരുണ്ട്.
നൈജീരിയയിലെ ബെനിൻ സിറ്റിയിൽ അവർ രണ്ടു വർഷത്തോളം താമസിച്ചു.
അവിടെ അവരുടെ മാതാപിതാക്കൾ മിഷനറി ജോലി ചെയ്തു.
അവർ ഒമ്പതാം വയസ്സിൽ പാടാൻ തുടങ്ങി.
16-ആം വയസ്സിൽ, അവർ മറ്റ് ചർച്ച് ക്വയർ അംഗങ്ങൾക്കൊപ്പം ഒരു ബാക്ക്-അപ്പായി അവതരിപ്പിക്കാൻ തുടങ്ങി.
മറ്റുള്ളവർക്കായി പാട്ടുകൾ എഴുതുകയും ചെയ്തു.
കെനിയയിൽ താമസിക്കാൻ മടങ്ങിയ അവർ കോളേജിൽ പോയി മേഴ്‌സി മൈറയ്‌ക്കായി ഗണ്യമായ യാത്രകൾ ഉൾപ്പെട്ട ബാക്ക്-അപ്പുകൾ നടത്തി.
സംഗീതത്തിൽ മുഴുവനായി ഒരു കരിയർ പിന്തുടരാൻ അവർ പിന്നീട് സ്കൂൾ വിടാൻ തീരുമാനിച്ചു.
2010-ൽ, കിമാനി ഐസ് പ്രിൻസിന്റെ ഹിറ്റ് സിംഗിൾ "ഒലെകു" (നഥാനിയൽ വില്യംസ് ജൂനിയർ റീമിക്സ് ചെയ്തത്) ഒരു റീമിക്സ് അവതരിപ്പിച്ചു.
ഇത് ചോക്ലേറ്റ് സിറ്റി എക്സിക്യൂട്ടീവ് ഐസ് പ്രിൻസിന്റെ ശ്രദ്ധ ആകർഷിച്ചു.
2012-ന്റെ അവസാനത്തിൽ, നൈജീരിയയിലെ മ്യൂസിക് ലേബൽ ചോക്ലേറ്റ് സിറ്റി ഒപ്പിട്ട ആദ്യത്തെ വനിതാ കലാകാരിയായിരുന്നു അവർ.
"Mtoto" എന്ന ലേബലിൽ 2013 മാർച്ചിൽ അവർ തന്റെ ആദ്യ സിംഗിൾ പുറത്തിറക്കി.
ലോസ് ഏഞ്ചൽസിലാണ് വീഡിയോ ചിത്രീകരിച്ചത്.
കിമാനി നിരവധി മിക്സ്‌ടേപ്പുകൾ പുറത്തിറക്കി: ഓയ, ഹെവൻ, ഹേറ്റ് മി, ഓപ്പൺ അപ്പ് യുവർ ഹാർട്ട്, എഫ്.യു.എം.എഫ്, ഡോ വാട്ട് യു വാണ്ട് ആൻഡ് ഫ്രീ.
2014-ൽ, ഗായകനും നിർമ്മാതാവുമായ ടെക്‌നോ മൈൽസ് നിർമ്മിച്ച "ഷോ" എന്ന സിംഗിൾ കിമാനി പുറത്തിറക്കി.
അവർ ടാൻസാനിയൻ കലാകാരന്മാരായ ഡയമണ്ട് പ്ലാറ്റ്നംസ്, ഒമ്മി ഡിംപോസ് എന്നിവരെ അവതരിപ്പിച്ചു.
2015 ഫെബ്രുവരിയിൽ, കിമാനി സിന്തിയ മോർഗനോടും എമ്മ നൈറയോടും ചേർന്ന് "വെക്സ്" എന്ന വീഡിയോ പുറത്തിറക്കി.
2015 ജൂലൈ 23-ന് അവർ "ടു ഓഫ് ഡെം" എന്ന വീഡിയോ പുറത്തിറക്കി.
2015 മെയ് മാസത്തിൽ അവർ "ലവിംഗ് യു" പുറത്തിറക്കി.
അതിൽ നൈജീരിയൻ ലേബൽ ഇണയായ ഐസ് പ്രിൻസുമായി സഹകരിച്ചു.
2015 നവംബർ 4-ന് അവർ "ബൂട്ടി ബൗൺസ്" പുറത്തിറക്കി.
2016 ജനുവരി 21-ന്, കിമാനി തന്റെ പുതിയ സിംഗിൾ "ഓൾ ദ വേ" പുറത്തിറക്കി, അതിൽ ഖുലി ചാനയെ അവതരിപ്പിച്ചു.
പ്രശസ്ത ആർട്ടിസ്റ്റ് ആഞ്ചലിക് കിഡ്ജോയുടെ "വോംബോ ലോംബോ" എന്ന ചിത്രത്തിലെ ഗാനം ആദരാഞ്ജലി അർപ്പിക്കുന്നു.
വീഡിയോ ഷൂട്ട് ചെയ്തത് ദക്ഷിണാഫ്രിക്കയിലെ ജോഹന്നാസ്ബർഗിൽ റെയിൻഹാർഡ് ആണ്.
2017 ഡിസംബറിൽ ഗായകൻ സഫാരി എന്ന ആൽബം പുറത്തിറക്കി.
അത് ആഫ്രിക്കയിലുടനീളമുള്ള താരങ്ങളുമായി സഹകരിച്ചു: സർകോഡി, ഖുലി ചാന, ജെസ്സി ജാഗ്സ്, ഫൈനോ, ഐസ് പ്രിൻസ്.
പൾസ് പ്രോജക്റ്റ് അവലോകനം ചെയ്തു.
അത് ഉയർന്ന സ്കോർ നേടി.
അതിൽ പറയുന്നത് "സെക്സിയായി ഇന്ദ്രിയങ്ങളെ ആകർഷിക്കാൻ അവർ സ്വയം ബ്രാൻഡ് ചെയ്യുന്നുവെങ്കിലും, അവരുടെ സംഗീതത്തിന് ഒരു അറിവും കൃത്യതയും വൈദഗ്ധ്യവും ഉണ്ട്. അതിന് പഴയ സ്കൂൾ ജ്ഞാനവും ഉൾക്കൊള്ളലും ആവശ്യമാണ്. അത് ആഫ്രിക്കൻ മാതൃവിജ്ഞാനം വരയ്ക്കാൻ കഴിയും."
2017 ഡിസംബറിൽ, ബ്രേക്ക്ഫാസ്റ്റ് വിത്ത് ദ സ്റ്റാർസിൽ അഡെല്ലെ ഒനിയാംഗോ, ഷാഫി വെറു എന്നിവരുമായി നടത്തിയ അഭിമുഖത്തിൽ ചോക്ലേറ്റ് സിറ്റിയുമായുള്ള കരാർ അവസാനിച്ചപ്പോൾ ഒരു സ്വതന്ത്ര കലാകാരിയാകാനുള്ള സമയമാണിതെന്ന് തനിക്ക് തോന്നിയെന്ന് കിമാനി വെളിപ്പെടുത്തി: "എല്ലാ കരാറിനും ഒരു കാലഹരണ തീയതി ഉണ്ടെന്ന് നിങ്ങൾക്കറിയാം. കരാർ അവസാനിച്ചു, നിങ്ങളോട് സത്യസന്ധത പുലർത്താൻ, മിക്കപ്പോഴും ഞാൻ നാമപത്രത്തിൽ ആയിരുന്നു. എന്തായാലും ഒരു സ്വതന്ത്ര കലാകാരനായി എനിക്ക് തോന്നി. മിക്ക കാര്യങ്ങളും ഞാൻ തനിച്ചാണ് ചെയ്തത്. അതുകൊണ്ട് എനിക്ക് പുറത്തേക്ക് സ്വന്തമായി ഇറങ്ങാനും എന്റെ സ്വന്തം കാര്യം ചെയ്യാനും ആരുമായും പണം പങ്കിടേണ്ട സമയമായിരുന്നു. "
സംഗീത സ്വാധീനവും മാനുഷിക പ്രവർത്തനങ്ങളും
13 മെയ് 2015-ന്, കിമാനിയും ഏഴ് ആഫ്രിക്കൻ വനിതാ സംഗീതജ്ഞരും, കോബാംസ് അസുക്കോയും വൺ കാമ്പെയ്‌ൻ സ്റ്റാഫിന്റെ ഒരു ടീമും ജോഹന്നാസ്ബർഗിൽ "സ്‌ട്രോംഗ് ഗേൾ" സൃഷ്ടിക്കുന്നതിനായി ഒത്തുകൂടി.
അതിൽ ഗായകരായ വാജെ (നൈജീരിയ), വനേസ എംഡി (ടാൻസാനിയ), ഏരിയൽ ടി (ഗാബോൺ), ഗബ്രിയേല (മൊസാംബിക്ക്), യെമി അലാഡെ (നൈജീരിയ), സെൽമോർ മ്തുകുദ്‌സി (സിംബാബ്‌വെ), ജൂഡിത്ത് സെഫുമ (ദക്ഷിണാഫ്രിക്ക), ബ്ലെസിംഗ് നവാഫോർ (ദക്ഷിണാഫ്രിക്ക), ഗായകർ.
) കൂടാതെ നടി ഒമോട്ടോല ജലാഡെ എകെൻഡെ (നൈജീരിയ) എന്നിവർ ഉൾപ്പെടുന്നു.
കിമാനി വൺ കാമ്പെയ്‌നുമായി ചേർന്ന് പുരുഷ വർഗീയത, സ്ത്രീ ശാക്തീകരണം തുടങ്ങിയ വിഷയങ്ങളിൽ സംസാരിച്ചു.
"സ്ട്രോങ്ങ് ഗേൾ" എന്ന വിഷയത്തിൽ എല്ലാ സ്ത്രീകളും പാൻ-ആഫ്രിക്കൻ സഹകരണം ഉണ്ടായിരുന്നിട്ടും, ലഭ്യമായ കരിയറിലെ പരിമിതികൾ കാരണം സ്ത്രീകൾ ജീവിതത്തിന്റെ രണ്ടറ്റവും കൂട്ടിമുട്ടിക്കാൻ പാടുപെടുന്നുവെന്ന് കിമാനി പ്രസ്താവിക്കുകയും മോഡലുകൾ, ഗായകർ, നർത്തകർ, വിനോദക്കാർ, അവതാരകർ, ബിസിനസ്സ് സ്ത്രീകൾ, പബ്ലിക് റിലേഷൻസ്, മാനേജർമാർ,വ്യക്തിഗത സഹായികൾ, ഗായകർ, സ്റ്റൈലിസ്റ്റുകൾ, ഡിജെകൾ, ഡിസൈനർമാർ എന്നിവരെ പ്രശംസിക്കുകയും ചെയ്തു.
അവലംബം പുറംകണ്ണികൾ Victoria Kimani - MistariYetu Archived 2021-11-18 at the Wayback Machine .
Victoria Kimani – Wash It ft. Sarkodie
പാത്തുമ്മായുടെ ആട് ഇംഗ്ലീഷ് വിലാസം https://ml.wikipedia.org/wiki/Pathummayude_Aadu
വൈക്കം മുഹമ്മദ് ബഷീറിന്റെ വളരെ പ്രസിദ്ധമായ ഒരു നോവലാണ്‌ പാത്തുമ്മായുടെ ആട് .
1959-ൽ പ്രസിദ്ധീകരിച്ച ഈ നോവലിന് 'പെണ്ണുങ്ങളുടെ ബുദ്ധി' എന്നൊരു പേരും ഗ്രന്ഥകർത്താവ് നിർദ്ദേശിച്ചിരുന്നു.
തന്നെ അലട്ടിയിരുന്ന മാനസിക അസുഖത്തിന് ചികിൽത്സയും വിശ്രമവുമായി വൈക്കത്തിനടുത്ത് തലയോലപ്പറമ്പിലുള്ള തന്റെ കുടുംബ വീട്ടിൽ കഴിയവേ 1954-ൽ ആണ് ബഷീർ ഇത് എഴുതുന്നത്‌.
നോവലിലെ കഥാപാത്രങ്ങൾ അദ്ദേഹത്തിന്റെ കുടുംബത്തിലെ അംഗങ്ങളാണ്.
തലയോലപറമ്പിലെ അദ്ദേഹത്തിന്റെ വീട്ടിലാണ് കഥ നടക്കുന്നത്.
കഥയിലെ ആട്, സഹോദരി പാത്തുമ്മായുടെതാണ്.
പെണ്ണുങ്ങളുടെ ബുദ്ധി (സ്ത്രീകളുടെ ജ്ഞാനം) എന്ന ഒരു ബദൽ ശീർഷകത്തോടെയാണ് ബഷീർ നോവൽ ആരംഭിക്കുന്നത്.
1959-ൽ ആണ് നോവൽ പ്രസിദ്ധീകരിക്കുന്നത്.
സവിശേഷതകൾ 1954 ഏപ്രിൽ 27ന്‌ എഴുതിതീർത്തു. 'ശുദ്ധസുന്ദരമായ ഭ്രാന്തിന്‌' ഘോരമായ ചികിത്സ validation നടക്കുന്നതിനിടയിൽ എഴുതി.
തിരുത്തുകയോ പകർത്തി എഴുതി ഭംഗിയാക്കുകയോ ചെയ്യാതെ എഴുതിയപടി തന്നെ പ്രസിദ്ധീകരിച്ചു.
1959 മാർച്ച് 1നാണ്‌ പുസ്തകം പ്രസിദ്ധീകരിക്കുന്നത്.
നോവലിലെ ആഖ്യാതാവ് "ഞാൻ" ആണ്‌.
നോവലിൽ പ്രണയമില്ല.
ജീവിതത്തിന്റെ യാഥാർത്ഥ്യങ്ങൾ മാത്രം.
സ്ത്രീ സമൂഹം നേരിടുന്ന ദുരിതത്തിന്റെ ചിത്രങ്ങൾ.
മനുഷ്യേതര കഥാപാത്രങ്ങളുടെ അർത്ഥവ്യാപ്തി.
ഗ്രാമീണ ബിംബങ്ങളുടെ സാന്നിധ്യം.
കുടുംബകഥ സമൂഹത്തിന്റെ കൂടി കഥയാകുന്നു.
കഥ പറയുന്നത് ദൃക്സാക്ഷി വിവരണം പോലെയാണ്‌.
കഥാപാത്രങ്ങൾ ഒന്നും വില്ലന്മാരാകുന്നില്ല; സാധാരണ മനുഷ്യർ മാത്രം.
പൊട്ടിച്ചിരിയാകുന്ന                                       കല.
പാത്തുമ്മ
നോവലിലെ പ്രധാന കഥാപാത്രമാണ് പാത്തുമ്മ.
പേര് സൂചിപ്പിക്കും പോലെ ഈ പാത്തുമ്മയുടെ ആടിനെ ചുറ്റിപ്പറ്റിയാണ് നോവലിലെ കഥയുടെ കിടപ്പ്.
ബഷീറിന്റെ രണ്ട് സഹോദരിമാരിൽ മൂത്തത് പാത്തുമ്മയാണ്.
പാത്തുമ്മയ്ക്കും ഭർത്താവ് കൊച്ചുണ്ണിക്കും ഖദീജ എന്നൊരു മകളുണ്ട്.
ബഷീറിന്റെ സഹോദരങ്ങളിൽ തറവാട്ടിൽ നിന്ന് മാറിത്താമസിക്കുന്നത് പാത്തുമ്മ മാത്രമാണ്.
എങ്കിലും എല്ലാ ദിവസവും രാവിലെത്തന്നെ മകളേയും കൂട്ടി അവർ തറവാട്ടിലെത്തും.
അവരുടെ വരവ് ഒരു "സ്റ്റൈലിലാണ്" എന്നാണ് ബഷീർ പറയുന്നത്.
പാത്തുമ്മ എപ്പോഴും പറയുന്ന ഒരു വാചകമുണ്ട് “എന്റെ ആട് പെറട്ടെ , അപ്പൊ കാണാം”.
പാത്തുമ്മക്ക് കാര്യമായ വിദ്യാഭ്യാസമൊന്നുമില്ല.
എങ്കിലും കുടുംബത്തിന്റെ വളർച്ചക്ക് വേണ്ടി കഠിനാദ്ധ്വാനം ചെയ്യുന്ന ഒരു സ്ത്രീയാണവർ.
പാത്തുമ്മ പറഞ്ഞിരുന്നതു പോലെ ഒരിക്കൽ പാത്തുമ്മയുടെ ആട് പെറ്റു.
ആട്ടിൻ പാൽ വിറ്റുകിട്ടുന്ന പണം കൊണ്ട് വീടിന്റെ വാതിൽ നന്നാക്കുന്നതുൾപ്പെടെ പലതും ചെയ്യണമെന്നു പാത്തുമ്മ വിചാരിച്ചിരുന്നു.
പക്ഷേ തന്റെ കുടുംബക്കാർക്കു വേണ്ടി ആടിന്റെ പാൽ കൈക്കൂലിയായി പാത്തുമ്മക്ക് ഉപയോഗിക്കേണ്ടി വന്നു.
ഒരിക്കൽ ബഷീറിനെ തന്റെ വീട്ടീലേക്ക് ക്ഷണിക്കുന്നു.
പത്തിരിയും കരൾ വരട്ടിയതും വെച്ച് സൽക്കരിക്കുന്നു.
എന്നാൽ പാത്തുമ്മയുടെ മറ്റു സഹോദരങ്ങളായ അബ്ദുൽ ഖാദറിനും ഹനീഫക്കും ഇത് സഹിക്കാൻ പറ്റുന്നില്ല.
പാത്തുമ്മായുടെ ഭർത്താവ് അവർക്കു കടപ്പെട്ടിരുന്ന പണത്തിന്റെ പേരിൽ ഭർത്താവിനേയും പാത്തുമ്മായേയും മകൾ ഖദീജയേയും ഒന്നും രണ്ടും മൂന്നും പ്രതികളാക്കി കേസുകൊടുക്കുമെന്നും ആടിനെ ജപ്തിചെയ്യിക്കുമെന്നും സഹോദരങ്ങൾ ഭീഷണിപ്പെടുത്തി.
അങ്ങനെയാണ് പാത്തുമ്മക്ക്  ആട്ടുംപാൽ കൈക്കൂലിയായി ഉപയോഗിക്കേണ്ടി വന്നത്.
കൈക്കൂലിയായി നേരേ കിട്ടുന്ന പാലിനു പുറമേ, പാത്തുമ്മ അറിയാതെ ആടിന്റെ പാൽ അവർ കറന്നെടുക്കുകയും ചെയ്തിരുന്നു.
വിഗൻ ഇംഗ്ലീഷ് വിലാസം https://ml.wikipedia.org/wiki/Vigan
ഫിലിപ്പൈൻസിലെ ല്ലോകോസ്സൂർ പ്രവശ്യയുടെ തൽസ്ഥാനമായ ഫോർത്ത് ക്ലാസ് നഗരമാണ്‌ വിഗൻ ( Ciudad ti Bigan ; Lungsod ng Vigan ).
സൗത്ത് ചൈന കടലിന്‌ അഭിമുഖമായി സ്ഥിതി ചെയ്യുന്ന ഏറ്റവും വലിയ ദ്വീപായ ലൂസോണിന്റെ പടിഞ്ഞാറൻ തീരത്താണ്‌ ഇത് സ്ഥിതി ചെയ്യുന്നത്.
2010 ഫിലിപ്പൈൻസ് സെൻസസ്സ് പ്രകാരം ഇവിടെ ആകെയുള്ള ജനങ്ങളുടെ എണ്ണം 49,747 ആണ്‌.
ഫിലിപ്പൈൻസിൽ അവശേഷിക്കുന്ന കേട് പറ്റാത്ത് ഹിസ്പാനിക്(Hispanic)( സ്പയിനുമായി ബന്ധമുള്ള) പട്ടണങ്ങളിൽ ഒന്നാണ്‌ ഇത്.